Diari Oficial de la Generalitat Valenciana


Sumari del DOGV 7787, del 20-05-2016 (2016/3575)

Bases específiques de la convocatòria per a la provisió per funcionari interí d'una plaça de vigilant de vies urbanes i rurals mitjançant oposició lliure i constitució de borsa d'ocupació.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3575


Data del document
:   18-05-2016

Organisme emissor
:   Ajuntament de Montanejos

Tipus de document
:   Anunci

Correcció d'errades

 Descriptors 

:   * Montanejos
    * concurs administratiu

Bases específiques de la convocatòria per a la provisió per funcionari interí d'una plaça de vigilant de vies urbanes i rurals mitjançant oposició lliure i constitució de borsa d'ocupació.  
  
 [2016/3575]  
Aprovada en sessió plenària, celebrada el 15 d'abril de 2016, la creació d'una plaça de vigilant municipal, es desenvolupen les bases per a la proveir-la.  
  
Primera. Caràcter i abast d'aquestes bases  
La present convocatòria de selecció de personal té per objecte la contractació temporal d'un vigilant municipal per raó d'acumulació de tasques, per un període de fins a sis mesos (juny a octubre i Setmana Santa), coincidint amb els mesos de major afluència de turistes. El lloc de treball serà exercit a jornada completa, de dilluns a diumenges i en horari laboral flexible en relació a les necessitats del servei.  
  
  
Segona. Característiques de la plaça  
La present convocatòria té per objecte cobrir una plaça de funcionari interí per al lloc de vigilant municipal, enquadrada en l'escala d'administració especial, subescala serveis especials, categoria personal d'oficis; grup de classificació C, subgrup C2 dels previstos per l'article 76 de la Llei 7/2007, de 12 d'abril, de l'Estatut Bàsic de l'Empleat Públic, nivell de complement de destinació 15 i la resta d'emoluments que corresponguen segons la legislació vigent i acords municipals.  
  
  
Tercera. Condicions dels aspirants  
Per a ser admesos a la realització de les proves selectives, els aspirants hauran de reunir els requisits següents:  
a) Tindre la nacionalitat espanyola.  
b) Ser major de 18 anys i menor de 65 anys.  
c) Posseir la capacitat funcional per a l??exercici de les tasques.  
d) No haver sigut separat del servei per expedient disciplinari o inhabilitat en els termes establits en l'article 56.1.d de la Llei 7/2007, de 12 d'abril, de l'Estatut Bàsic de l'Empleat Públic. Els requisits exigits hauran de reunir-se per les persones interessades en la data en què expire el termini de presentació d'instàncies.  
e) Estar en possessió del certificat d'escolaritat o equivalent, amb anterioritat a la data en què finalitze el termini de presentació d'instàncies.  
f) Disposar del permís de circulació B1.  
  
Quarta. Funcions del lloc de treball  
Les assenyalades en l'article 169.1.e del Reial Decret Legislatiu 781/1986, de 18 d'abril, en la casa consistorial i altres edificis municipals, atenció telefònica, pràctica de notificacions, repartiment de documentació municipal i serveis múltiples en relació amb el funcionament d'edificis municipals.  
Les assenyalades en l'article 53 de la Llei Orgànica 2/1986, de 13 de març, per no existir al municipi policia municipal (art. 51 de la Llei Orgànica 2/1986, de 13 de març).  
Inspecció i vigilància del mercat municipal.  
Control d'ordre públic en plens.  
Informes sobre infraccions urbanístiques.  
Custodiar i vigilar béns, serveis, instal·lacions i dependències municipals.  
Ordenar, senyalitzar i dirigir el trànsit en el nucli urbà i accessos a aquest d'acord amb les normes de circulació.  
Vetlar pel compliment de reglaments, ordenances, bans i la resta de disposicions i actes municipals dins del seu àmbit de competència.  
  
Prestar auxili, en cas de necessitat.  
Inspecció i vigilància de muntanyes, camins, serveis i propietats rústiques municipals, informació sobre cadastres i funcions connexes.  
Inspecció i vigilància d'aparcaments municipals.  
Inspecció i vigilància de la zona de Fuente de los Baños, i totes les zones de bany disposades al llarg del riu al seu pas pel terme municipal.  
Inspecció i vigilància de passejos adjacents al nucli urbà.  
Inspecció i vigilància del barri de La Alquería, la seua zona de bany i veïns.  
Aquelles que li requerisca l'Alcaldia, d'acord amb la normativa vigent.  
  
Cinquena. Publicitat de la convocatòria, sol·licituds i drets d'examen. Termini de presentació. Admissió dels aspirants  
  
Publicitat  
Les bases de la present convocatòria es publicaran íntegrament en el Butlletí Oficial de la Província de Castelló i, en extracte, en el Diari Oficial de la Comunitat Valenciana i en el Boletín Oficial del Estado; a partir de la publicació en aquest últim butlletí començarà el termini de 20 dies naturals per a la presentació d'instàncies.  
Els successius anuncis derivats d'aquesta convocatòria es publicaran en la pàgina web municipal www.montanejos.es i al tauler d'anuncis de l'ajuntament.  
  
Drets d'examen  
Els drets d'examen s'estableixen en 30.00 euros a ingressar en el compte de Cajamar; número de compte ES03 3158 3302 4091 3925 6296.  
No pertocarà cap devolució dels drets d'examen en els supòsits d'exclusió de les proves selectives per causa imputable a l'interessat, com ara no complir els requisits o no aportar els documents exigits en la convocatòria.  
  
Sol·licituds  
Els interessats tindran a la seua disposició el model normalitzat de sol·licitud en el Registre General i en la pàgina web municipal www.montanejos.es. A la instància s'acompanyaran els documents següents:  
  
Fotocòpia compulsada del DNI.  
Fotocòpia compulsada del document que acredite la titulació requerida.  
Justificant d'haver pagat els drets d'examen.  
Fotocòpia compulsada del permís de conduir classe B.  
Les sol·licituds hauran d'entregar-se en l'oficina de l'ajuntament de dilluns a divendres i de 09.00 a 13.30 hores.  
  
Termini de presentació de les sol·licituds  
El termini de presentació de les sol·licituds serà de 20 dies naturals comptats a partir del dia de la publicació de l'anunci de la convocatòria en el Boletín Oficial del Estado. Si l'últim dia és inhàbil es prorrogarà fins al dia hàbil següent.  
  
Admissió dels aspirants  
Acabat el termini de presentació de sol·licituds, l'Alcaldia dictarà una resolució en el termini de 10 dies, per la qual declararà aprovada la llista provisional d'admesos i exclosos. En aquesta resolució, que es publicarà al tauler d'anuncis i en la pàgina web de l'ajuntament, s'indicarà la relació d'aspirants admesos i exclosos, les causes d'exclusió i s'assenyalarà un termini de 10 dies hàbils per a esmena. Transcorregut el termini d'esmena, l'Alcaldia aprovarà la llista definitiva d'aspirants admesos i exclosos que es publicarà al tauler d'anuncis i en la pàgina web de l'ajuntament.  
En la mateixa resolució es determinarà el lloc, la data i l'hora de celebració de l'exercici i la composició nominal del tribunal de selecció.  
  
  
Sisena. Tribunal qualificador  
El tribunal qualificador estarà constituït per:  
President: un funcionari de carrera designat a aquest efecte per l'òrgan convocant, de titulació igual o superior a la del lloc convocat.  
  
Secretari: el de la corporació municipal.  
Vocals: en nombre de tres, nomenats per l'òrgan convocant entre funcionaris de carrera de titulació igual o superior a la del lloc convocat.  
El nomenament dels membres del tribunal inclourà el dels seus suplents, als quals els seran aplicables les mateixes prescripcions.  
Els membres del tribunal són personalment responsables de l'estricte compliment de les bases de la convocatòria, de la subjecció als terminis establits per a la realització i valoració de les proves i per a la publicació dels resultats. Els dubtes o reclamacions que puguen originar-se amb la interpretació de l'aplicació de les bases de la present convocatòria, així com el que haja de fer-se en els casos no previstos els resoltdrà el tribunal, per majoria.  
  
Setena. Procediment de selecció  
6.1. Oposició. Fins a un màxim de 7 punts per a aquells aspirants que hagen aconseguit superar l'examen de la fase d'oposició d'acord amb els barems següents:  
De 0 a 4,99 punts en l'examen quedarà exclòs  
De 5,00 a 6,00 punts en l'examen es valorarà per 1,40 punts en la valoració final  
De 6,01 a 7,00 punts en l'examen es valorarà per 2,80 punts en la valoració final  
De 7,01 a 8,00 punts en l'examen es valorarà per 4,20 punts en la valoració final  
De 8,01 a 9,00 punts en l'examen es valorarà per 5,60 punts en la valoració final  
De 8,01 a 10,00 punts en l'examen es valorarà per 7,00 punts en la valoració final  
6.2. Entrevista personal (màxim 3 punts): amb l'entrevista es pretén comprovar si l'actitud, motivació, personalitat, habilitats, experiència, etc. de la persona candidata coincideix amb el perfil adequat al lloc a cobrir.  
  
Huitena. Qualificació  
La qualificació final es determinarà per la suma de les puntuacions obtingudes en cada una de les fases que integren el procediment. En el supòsit d'empat entre aspirants en la qualificació final, el tribunal aplicarà les regles següents:  
Si persisteix l'empat, el tribunal formularà proposta de nomenament a favor de l'aspirant que haja obtingut millor puntuació en l'exercici l'oposició.  
En primer lloc es realitzarà proposta de nomenament de l'aspirant que haja obtingut millor puntuació en la fase d'entrevista personal.  
  
Si encara continuara l'empat, es realitzaria proposta de nomenament de l'aspirant amb càrregues familiars.  
  
Novena. Relació d'aprovats. Presentació de documentació i nomenament  
Finalitzades les proves, el tribunal proposarà a l'Alcaldia, per al seu nomenament com a funcionari interí, l'aspirant que major puntuació haja obtingut. Els aspirants proposats pel tribunal presentaran a les oficines de l'ajuntament els documents acreditatius de les condicions exigides en la convocatòria, en el termini de 10 dies hàbils, comptats a partir de l'endemà de la publicació de la relació d'aspirants aprovats. Si en el termini indicat, l'aspirant proposat no presenta la documentació requerida, excepte casos de força major degudament acreditats, s'entendrà que desisteix del seu dret a ocupar la plaça. En aquest cas, el tribunal podrà formular una nova proposta de contractació a favor de l'aspirant següent amb major puntuació.  
L'aspirant proposat haurà de prendre possessió del càrrec en el termini de 10 dies, comptat a partir de l'endemà de la notificació. Si l'opositor no pren possessió en el dit termini, excepte en casos de força major degudament acreditats, es considerarà que desisteix del seu dret a ocupar la plaça.  
  
Desena. Constitució de borsa de treball temporal  
Amb els aspirants que hagen aprovat almenys un exercici d'aquesta convocatòria, es constituirà una borsa de treball temporal. Es procedirà a cridar aquests aspirants per orde de puntuació, quan les necessitats del servei així ho requerisquen. Aquesta borsa de treball es regirà per les normes de funcionament en vigor en el moment de la crida.  
  
  
ANNEX  
Programa  
  
Tema 1. La Constitutció espanyola de 1978. Drets i deures fonamentals dels espanyols.  
Tema 2. L'Estatut d'Autonomia de la Comunitat Valenciana. Institucions autonòmiques  
Tema 3. L'administració local. El municipi. Les entitats locals d'àmbit inferior al municipi.  
Tema 4. L'organització municipal. L'alcalde, els regidors i el Ple. Competències municipals.  
Tema 5. Ordenances, reglaments i bans. Procediment d'elaboració i aprovació de cada un d'aquests.  
Tema 6. Citacions i notificacions  
Tema 7. El municipi de Montanejos. Història, demografia, festes i tradicions, cultura general.  
Tema 8. El terme municipal de Montanejos. Situació, carrers, partides.  
  
Montanejos, 18 de maig de 2016.- L'alcalde: Miguel Sandalinas Collado.